Vojka-Kračany

Kanál Vojka-Kračany je kanál v Podunajsku na území obcí Rohovce, Blatná na Ostrove, Holice, Lúč na Ostrove, Kráľovičove Kračany, Kostolné Kračany, Vrakúň, Dunajská Streda, Povoda v okrese Dunajská Streda v Trnavskom kraji. Nachádza sa v geomorfologickom celku Podunajská rovina. Ústi do vodného toku Gabčíkovo-Topoľníky. Má dĺžku . Rád toku V.
Začiatok.
Začína sa v pri priesakovom kanáli prívodného kanála – "Dunajského kanála" na území obce Rohovce, v poľnohospodárskom extraviláne, v západom kúte poľa "Dusivé", v blízkosti samoty, hospodárskeho dvora "Štrkovec".
Opis toku.
Od začiatku tečie severovýchodným smerom v priamke poľnohospodárskym extravilánom obce Rohovce, mení smer najprv na severovýchod a neskôr na východ, v podteká cestu z Kyselice do samoty "Štrkovec" v obci Rohovce, v priteká na obecnú hranicu a vteká na územie obce Blatná na Ostrove, v priteká na obecnú hranicu a vteká na územie obce Holice, v podteká cestu z obce Holice do obce Horný Bar, v priteká na obecnú hranicu a vteká na územie obce Lúč na Ostrove, v priteká na obecnú hranicu, malý úsek tečie po tejto hranici a vteká na územie obce Kráľovičove Kračany, v priteká na obecnú hranicu a vteká na územie obce Kostolné Kračany, v priteká na obecnú hranicu a vteká na územie obce Vrakúň, v priteká na obecnú hranicu a vteká na územie mesta Dunajská Streda, v priteká na obecnú hranicu a vteká na územie obce Povoda, v v južnej oblasti územia obce Povoda ústi do kanála Gabčíkovo-Topoľníky ako jeho ľavostranný prítok. V celom svojom priebehu od začiatku až po ústie preteká nezalesneným poľnohospodárskym extravilánom s extrémne nízkou sklonitosťou rovinatým terénom v smere severovýchod až juhovýchod.
Kanál "Vojka-Kračany" patrí do okresu Dunajská Streda v Trnavskom kraji. Nachádza sa v geomorfologickom celku Podunajská rovina.
Prítoky.
Od začiatku až po svoje ústie priberá prítoky:
v na území obce Holice bezmenný ľavostranný prítok,
v na území obce Lúč na Ostrove v katastrálnom území "Malá Lúč" pravostranný prítok Jatovský kanál,
v na území obce Lúč na Ostrove v katastrálnom území "Veľká Lúč" ľavostranný prítok Malolúčsky kanál,
v na území obce Lúč na Ostrove v katastrálnom území "Veľká Lúč" bezmenný ľavostranný prítok,
v na území obce Lúč na Ostrove v katastrálnom území "Veľká Lúč" ľavostranný prítok Veľkolúčsky kanál,
v na území obce Kráľovičove Kračany v katastrálnom území "Kráľovičove Kračany" ľavostranný prítok Gerský kanál,
v na území obce Kostolné Kračany v katastrálnom území "Amadeho Kračany" pravostranný prítok Kračiansky kanál,
v na území obce Vrakúň pravostranný bezmenný prítok,
v na území obce Vrakúň ďalší pravostranný bezmenný prítok,
v na území mesta Dunajská Streda v katastrálnom území "Mliečany" ľavostranný prítok Mliečanský kanál.
v na hranici mesta Dunajská Streda a obce Povoda ľavostranný prítok Lidérsky kanál.
Pôvod názvu.
Názov vodného toku "Vojka-Kračany" má pôvod v dvoch toponymách. V názve obce Vojka nad Dunajom, ktorá leží na náprotivnom brehu prívodného kanála oproti samote "Štrkovec" z obce Rohovce. V obci Rohovce sa tento vodný kanál začína a cez ňu preteká. Obec Vojka nad Dunajom leží medzi starým korytom Dunaja a prívodným kanálom – "Dunajským kanálom". Druhá obec, ktorá odovzdala svoj názov do názvu kanála, je obec Kráľovičove Kračany alebo obec Kostolné Kračany, cez územie ktorých kanál "Vojka-Kračany" preteká. 
Prijatý bol názov kanála v podobe "Vojka-Kračany" ako súčasť početnej skupiny názvov v slovenskej toponymii, najmä hydronymii. Obidva elementy názvu kanála sú spojené spojovníkom. Tento spôsob pomenovania vodných kanálov je bežný. 
Najstaršie dochované písomné záznamy názvu osady (obce) sa viažu k roku 1186 v podobe "Vayka" a k roku 1254-55 v podobe "Woyka".
Medzi odborníkmi nepanuje zhoda o pôvode názvu obce Vojka nad Dunajom. Pôvod názvu z osobného mena "Bajka" je málo presvedčivý. Najpravdepodovnejšia motivácia pomenovania osady, obce Vojka nad Dunajom v období pomenovacieho procesu je zrejme domácka podoba "Vojko" slovanského predkresťanského osobného mena "Vojtech, Voj(e)slav, Vojmír". Tieto osobné mená, patrili príslušníkom dobovej vládnucej vrstvy. Podobný pôvod názvu majú aj názvy obcí Vojkovce, Vajkovce, Vojany, Vojka, Maťovské Vojkovce a názov časti obce "Vajka nad Žitavou" v obci Lúčnica nad Žitavou. 
Názov vodného kanála bol štandardizovaný v roku 1992. V priestore slovenskej hydronymie vodných tokov hydronymum "Vojka-Kračany" je jedinečným hydronymom (júl 2022). 
Referencie.